Мәктәпләр акча җыймыйча яши аламы?

	Татарстан мәгариф һәм фән министры Энгель Фәттаховның ата-аналардан законсыз акча җыярга ярамый дигән боерыгы күпчелек белем бирү учреждениеләре җитәкчелеген шүрләтсә дә, кайберәүләр моңа һаман да игътибар бирми әле. Бакча, мәктәпләрдә бүген вәзгыять ничегрәк соң?	 Күптән түгел Чаллы прокуратурасы тугыз бакчада, биш мәктәптә әти-әниләрдән акча җыю очракларын ачыклаган. Башкалабызда әти-әниләрдән сабыйларын бакчага урнаштыру өчен акча таләп иткән мөдир өч елга үз җәзасын алган. Ике ай эчендә Казан хокук яклау үзәгенең “кайнар элем­тә”сенә 570ләп шикаять кил­гән. Алар Казан, Түбән Кама, Алабуга, Әлмәт шәһәрләре, Арча, Балтач, Сарман, Саба, Теләче районнарыннан. Зар­лар­ның өчтән бере Чаллы шә­һәренә туры килә. Мәктәп­ләрдәге шикаятьләр нигездә эш дәфтәрләре, җыештыручы, каравыл хезмәте өчен акча җыюга кагыла. Бакчаларда исә әти-әниләрдән сабын ише әйберләр, уенчык, җиһазлар сатып алдыру борчый.  
	Сәрия САДРИСЛАМОВА	
Ватаным Татарстан

	№ 162 | 11.11.2014	


